Daniel Ebenyo

Daniel Simiu Ebenyo (s. 18. syyskuuta 1995) on kenialainen kestävyysjuoksun MM-mitalisti.

Ebenyo karsiutui 5 000 metrin alkuerissä vuodelle 2021 siirretyissä Tokion olympialaisissa. Belgradin sisäratojen MM-kilpailuissa 2022 hän sijoittui 3 000 metrillä neljänneksi. Myöhemmin samana vuonna hän saavutti St Pierren Afrikan-mestaruuskilpailuissa hopeaa 5 000 metrillä ajalla 13.38,79 ja sijoittui Eugenen MM-kilpailuissa samalla matkalla kymmenenneksi. Birminghamin Kansainyhteisön kisoissa hän saavutti 10 000 metrillä hopeaa ennätyksellään 27.11,26.

Ebenyo sijoittui 2023 maastojuoksun MM-kilpailuissa kuudenneksi ja voitti joukkuekilpailun maailmanmestaruuden. Budapestin MM-kilpailuissa 2023 hän saavutti 10 000 metrillä hopeaa ajalla 27.52,60. Hän sai samana vuonna hopeaa puolimaratonin MM-kilpailuissa Riiassa ajalla 59.14. Hän saavutti Tallahasseen maastojuoksun MM-kilpailuissa 2026 pronssia henkilökohtaisessa ja hopeaa joukkuekilpailussa.

Ebenyo juoksi 5 000 metrin ennätyksensä 12.54,90 Brysselissä 2. syyskuuta 2022 ja 10 000 metrin ennätyksensä 26.57,80 Brysselissä syyskuussa 2023. 3 000 metriä hän on juossut Metzin hallikilpailussa aikaan 7.37,86 helmikuussa 2022, puolimaratonin aikaan 59.04 Manamassa joulukuussa 2022 ja maratonin aikaan 2.06.04 Chicagossa lokakuussa 2024. Hän on voittanut Kenian-mestaruuden 5 000 metrillä vuosina 2019, 2022 ja 2023.

 Lähteet 

Luokka:Kenialaiset kestävyysjuoksijat
Luokka:Vuonna 1995 syntyneet
Luokka:Elävät henkilöt